רכישת נחלה במושב היא משימה לא פשוטה . מה צריך לדעת לפני שיוצאים למסע שבסופו הגשמת החלום ? מאילו מוקשים חשוב במיוחד להיזהר ?
נחלה במושב הפכה בשנים האחרונות לאחד הדברים היותר מבוקשים בשוק הנדלן . הסיבה למגמה זו היא הרצון של רבים מאיתנו לעבור מהמרחב האורבני עתיר הבטון , האספלט , זיהום האוויר , הרעש וההמולה אל מרחבים כפריים באופיים , כשמרחבים אלה יכולים להיות בקרבת גוש דן , בשפלה , בשרון , בצפון או בדרום .
מציאת נחלה שכזו היא משימה לא פשוטה אולם גם אם הביקוש רב וההיצע יחסית מצומצם הרי שעדיין לא מדובר במשימה בלתי אפשרית , אלא בחלום בר מימוש - ובפרט אם פועלים בצורה מושכלת .
מה זו נחלה ?
נחלה מוגדרת כקרקע המשמשת למטרת חקלאות ולמגוריהם של החקלאים המעבדים אותה . גודלה של נחלה במושב משתנה בהתאם למספר פרמטרים וביניהם הייעוד החקלאי הספציפי שלה והמיקום ( ככל שמתרחקים מהמרכז הנחלות , בממוצע , גדולות יותר ). הנחלה מחולקת לשלושה חלקים : חלקה א ' שבה מתגוררים החקלאים ובני משפחותיהם ושבה גם מתבצעת הפעילות החקלאית , חלקה ב ' שבה מתבצעת פעילות חקלאית ואין מגורים וחלקה ג ' שאינה רכושו של החקלאי כי אם רכוש המושב כולו ( במשותף ) ושגם בה מתבצעת פעילות חקלאית .
בעקבות המשבר החמור אליו נקלעו מושבים רבים בשנות ה - 80 של המאה הקודמת , השתנה אופיין של הנחלות ובפרט משמשות רבות מהן לעיסוקים שאינם חקלאיים . דוגמאות לעיסוקים שכאלה הם צימרים , מחסנים , חדרי אירוח וגם לא מעט מבנים מסחריים ומפעלים בתחום התעשייה הקלה הוקמו על נחלות חקלאיות - בתחילת הדרך באופן בלתי חוקי אולם בסופו של דבר גם רשות מקרקעי ישראל הבינה שמדובר בכורח המציאות והחלה לפעול על מנת להסדיר את מה שמוגדר כ " שימוש חורג " בנחלה .
השלב הראשון בדרך לרכישת נחלה הוא להגדיר לעצמכם בדיוק מה אתם מחפשים : מה גודל הנחלה המבוקשת , באיזה אזור בארץ תרצו לגור , האם אתם מעוניינים בפעילות חקלאית , האם האופי של המקום חשוב לכם ( ובפרט אם מדובר במקום דתי או חילוני ) וכו ' - כך שתוכלו למקד את המאמצים .
לצד ההבנה המדויקת של מה אתם רוצים , חשוב כי תדעו גם לגלות גמישות שכן כאמור רכישת נחלה במושב היא משימה לא פשוטה . לדוגמה , גם אם אתם חילוניים מובהקים אתם יכולים לגלות כי לחיים בישוב דתי ישנם גם יתרונות , או לחילופין גם אם חלמתם על אחד ממושבי המרכז דווקא מעבר לצפון יעשה לכם טוב .
בלא מעט מקרים נחלה במושב שייכת למספר יורשים , ובמקרה זה תהליך הרכישה מורכב במיוחד וטומן בחובו לא מעט מוקשים , ובפרט מבחינת היכולת לקחת משכנתא כדי לרכוש את הנחלה .
הסיבה לכך היא שלא ניתן לרשום זכויות על נחלה במושב על שם מספר יורשים אלא רק על שם אדם אחד , ואם אין צוואה שמעבירה את הזכויות רק לאדם אחד הרי שעלולה להיווצר תסבוכת משפטית , וחשוב להיות מודעים לכך .
המלצה נוספת היא להיעזר ביועצי נדלן המתמחים בתחום הספציפי של נחלות חקלאיות , שכן אלה יכולים להוביל אתכם במקרים רבים , במהירות יחסית , אל הגשמת החלום .